มีเลือดปนตกขาว เป็นมาตั้งแต่วันที่ 12 ธันวาคม ซึ่งเป็นวันที่ประจำเดือนมา แต่กลับไม่มา จนถึงตอนนี้ยังยังคงตกขาวมีเลือดปนไม่หาย เลือดมีลักษณะดำๆแต่ไม่มีกลิ่น เป็นกลิ่นตกขาวปกติ
สวัสดีค่ะ ตกขาวผิดปกติ (Leukorrhea)ตกขาวคือ การที่ตกขาว มีลักษณะเปลี่ยนเเปลงไปจากเดิม ไม่ว่าจะเป็น ปริมาณมากขึ้น มีสีที่ผิดปกติไป เช่น สีเหลือง สีเขียว มีสีน้ำตาล มีลักษณะเป็นฟอง มีกลิ่นเหม็น มีเลือดปน มีอาการคันช่องคลอด หรือคันอวัยวะเพศภายนอกส่วนมากสาเหตุเกิดจากการติดเชื้อในช่องคลอดค่ะ ไม่ว่าจะเป็น-การติดเชื้อรา (Vulvovaginal candidiasis) คือ ตกขาวจะมีลักษณะเป็นก้อนสีขาว หรือสีเหลือง คล้ายนมบูด มีอาการเเสบคันช่องคลอด หรืออวัยวะเพศภายนอกร่วมด้วย-แบคทีเรีย (Bacterial vaginosis) เกิดจากการเสียสมดุลของภาวะกรดด่างในช่องคลอด มีกลิ่นเหม็น แสบคันช่องคลอดไม่มาก-ปรสิต (Trichomonas vaginalis) ตกขาวมีปริมาณเยอะขึ้น มีสีเหลือง สีเขียว อาจมีเลือดปนได้บ้าง แสบคันช่องคลอดมาก บางครั้งตกขาวเหมือนหนอง หรือมีเลือดปน คู่นอนอาจมีสารคัดหลั่งลักษณะคล้ายกันออกจากอวัยวะเพศ-หนองใน (Gonorrhea) สามารถมีตกขาวที่เหมือนหนอง ขาวข้น อาจมีเลือดปน บางครั้งมีปัสสาวะเเสบขัดร่วยด้วย ส่วนคู่นอนมักมีอาการเช่นกันค่ะลักษณะตกขาว เท่าที่อธิบายมา สามารถเกิดได้จากหลายสาเหตุค่ะ ไม่ว่าจะเป็นการติดเชื้อในช่องคลอด หรืออาจมีการติดเชื้อที่ปากมดลูก หรือการมีติ่งเนื้อที่เยื่อบุโพรงมดลูก หรืออาจเป็นเพียงการที่มีเลือดออกผิดปกติ จากสาเหตุอื่นๆ เช่นการไม่ตกไข่ ทำให้มีเลือดออกผิดปกติ เเต่ไม่ใช่ตกขาวค่ะแนะนำให้ตรวจภายในโดยสูตินรีเเพทย์ เพื่อการวินิจฉัยได้อย่างถูกต้อง เเละรักษาอย่างถูกต้องค่ะ